Document ID: /roh_data/filtered/fineweb-2-filterrobots_roh.jsonl.gz/60912

Regularmain sa chasan Firmas en Svizra. L'onn 2022 è quai stà en tut 265, tenor la conferenza da las directuras ed ils directurs chantunals da l'economia publica. Quai saja circa medem bler sco en auters onns.
En lur emprim onn da manaschi han ellas stgaffì 1'200 plazzas novas. En ils proxims 3 onns planiseschan ellas da crerar en tut passa 3'100 plazzas novas. Radund la mesadad da questas firmas derivan dals Stadis unids, la Germania e la Frantscha. Las branschas ch'èn represchentadas il pli savens èn la tecnologia d'infurmaziun e communicaziun sco era scienzas da la vita.